jkorsvik/nowiki_second_scrape_merged huggingface dataset:
Mathias Skaanlund

Mathias Skaanlund (også skrevet Mathies, født 1657 i Lund i Skåne, død ca. 1730) var en dansk lakei og senere sorenskriver i Orkdal. Han skrev en selvbiografi som ble utgitt i utdrag i 1875.


== Liv ==
Han var sønn av en ridefogd i Skåne, og har trolig tatt etternavnet sitt av dette landskapet og byen Lund. Etter kort tid å ha vært elev ved latinskolen i Lund gikk han i tjeneste hos forskjellige danske adelsmenn. Fra 1676 til 1679 var han i tjeneste som lakei hos Just Høeg under fredskongressen i Nimwegen, og fra 1680 til 1688 hos kong Christian Vs uekte sønn, den unge Christian Gyldenløve, som bodde hos den norske stattholderen Ulrik Fredrik Gyldenløve. Han fulgte Christian Gyldenløve på en utenlandsreise i 1682.
Etter flere års tjeneste ble Skaanlund i 1688 belønnet med utnevnelsen til sorenskriver i Orkdal i Norge, til tross for at han ikke hadde noen juridiske kunnskaper. I denne stillingen ble han værende i over 40 år. Skaanlund skal også gjennom Christian Gyldenløve ha bidratt til at sorenskriverne fikk beholde skifteforvaltningen, som etter Norske Lov skulle vært overlatt til amtmennene.
Skaanlunds formann i sorenskriverstillingen var Otte Gram, som var druknet i Orkla. Skaanlund kjøpte gården Follo og ble gift med en brordatter av fogden Anders Mortensens hustru. I 1695 traff han Christian Gyldenløve igjen da denne dro gjennom Orkdal på en inspeksjonsreise. Under Fredrik IVs norgesreise i 1704 fulgte han kongen et stykke på tilbakeveien fra Trondheim.Ifølge Anders Skrondal i Orkdalsboka er Skaanlund den første sorenskriveren i Orkdal som det er bevart protokoller etter, men protokollasjonen og dommene er heller dårlige. Skrondal mener det har «gått reint i surr for han» i saker om utmark, beite og lignende. Et stort skifte etter hytteskriveren Bastian With omkring 1725, som Skaanlund brukte flere år på å gjennomføre, ble innklaget for lagtinget og underkjent.På grunn av helseplager søkte Skaanlund i 1721 om å få sin svigersønn Lyder Brandt til hjelp ved forretningene. Denne søknaden ble innvilget. Etterhvert var det Brandt som foresto embetsførselen, siden Skaanlund var blitt for svak. Brandt fikk ekspektanse på sorenskriverstillingen i 1725 og ble i 1731 utnevnt til Skaanlunds etterfølger. Han var gift med Skaanlunds datter Kirsten.


== Verk ==
Skaanlund beskrev sine yngre år i en utførlig selvbiografi, som ble liggende i sorenskriverarkivet i Orkdal inntil 1847, da sorenskriver A. B. Richter innleverte den til universitetsbiblioteket. Historikeren Ludvig Daae har ugitt selvbiografien i utdrag i Historisk Tidsskrift for 1875. Etter Daaes mening inneholder dette skriftet «ikke uviktige» bidrag til 1600-tallets historie. Litteraturhistorikeren Georg Brandes mener Skaanlunds beskrivelse av tjenesten som lakei kan sammenlignes med rollefiguren Henrik i Ludvig Holbergs komedier.


== Referanser ==


== Litteratur ==
Daae, Ludvig: «Sorenskriver Mathies Skaanlunds Autobiographi», i Historisk Tidsskrift 1875
Daae, Ludvig: «Skaanlund, Matthies», i Dansk biografisk Lexikon, 15. bind. Kjøbenhavn: Gyldendalske Boghandels Forlag, 1901
Skrondal, Anders (1958). Orkdalsboka. [Orkanger]. s. 224–225.
José Joaquín Puig de la Bellacasa

José Joaquín Puig de la Bellacasa y Urdampilleta (født 5. juni 1931 i Bilbao i Spania, død 20. april 2021 i Madrid) var en spansk diplomat og offentlig tjenestemann.


== Liv og virke ==
Puig de la Bellacasa studerte ved Universidad Complutense de Madrid.
Han var undersekretær i utenriksdepartementet fra 1978 til 1980. Fra 1980 til 1983 var han Spanias ambassadør til Den hellige stol og til Malteserordenen, fra 1983 til 1990 til Storbritannia og fra 1991 til 1995 til Portugal.
Han ble gjort til generalsekretær for Casa de Su Majestad el Rey og innehadde denne stillingen til 1991.
Puig de la Bellacasa døde av covid-19 den 20. april 2021 i en alder av 89 år.


== Referanser ==
Fytansyre

Fytansyre (eller 3,7,11,15-tetrametyl hexadecanoic syre) er en forgrenet fettsyrer som mennesker får i seg gjennom inntak av meieriprodukter, animalsk fett fra drøvtyggere, og fete fiskearter. Vestlige dietter anslås å gi 50-100 mg fytansyre per dag. En studie viste høyere nivåer av fytansyre i blod hos personer som spiste kjøtt, sammenlignet med vegansk kosthold.


== Fytansyre og sykdom hos mennesket ==
I motsetning til de fleste andre fettsyrer kan ikke fytansyre omsettes gjennom β-oksidasjon. I stedet undergår den α-oksidasjon i peroxisomene, hvor den omdannes til pristansyre ved fjerning av et karbonatom. Pristansyre kan så brytes ned gjennom flere runder med β-oksidasjon i peroxisomene, til mellomlange fettsyrer som kan omdannes til karbondioksid og vann i mitokondriene.
Personer med (adult) Refsums sykdom, en autosomalt recessiv nevrologisk sykdom forårsaket av mutasjoner i PHYH eller PEX7 genet, har nedsatt evne til α-oksidasjon. De akkumulerer store lagre av fytansyre i blod og vev. Dette gir et klinisk syndrom kjennetegnet av  perifer polynevropati, ataksi, retinitis pigmentosa, anosmi og hørselstap.


== Fytansyre i andre organismer ==
I drøvtyggende dyr vil gjæring i tarmen av plantematerialer utvikle fytol, en bestanddel av klorofyll, som deretter konverteres til fytansyre og lagres i fettvev. I motsetning til hos mennesket er det indirekte bevis for at ulike ikke-menneskelige primater, inkludert store aper  (bonobos, sjimpanse, gorillaer og orangutanger), kan danne betydelige mengder fytansyre gjennom gjæring i tarm av plantematerialer.Ferskvannssvamper inneholde terpenoid syrer som 4,8,12-trimethyltridecanoic, og fytan- og pristansyre, noe som indikerer at disse syrene kan ha chemotaxonomisk betydning for både marine og ferskvannssvamper.Insekter, som sumac flue-billen, er rapportert å bruke fytol og dets metabolitter (f.eks. fytansyre) som kjemiske hindre mot predasjon. Disse stoffene stammer fra nektarplanter.


== Modulering av transkripsjon ==
Fytansyre og dens metabolitter er rapportert å binde til og/eller aktivere transkripsjonsfaktorene PPAR-alpha og retinoid X receptor (RXR).


== Referanser ==
Ari Magalhães

Ari Magalhães (født 11. oktober 1928 i Oeiras i delstaten Piauí i Brasil, død 15. juni 2021 São Paulo) var en brasiliansk politiker.
Han tilhørte Partido Democrático Social (PDS). Han var med representant i deputertkammeret for Piauí fra 1995 til 1999.Magalhães døde i São Paulo den 15. juni 2021, i en alder av 92 år, av covid-19.


== Referanser ==
Golmmešoaivi

Golmmešoaivi (nordsamisk, enaresamisk: Kolmišuáivi) er et fjell på riksgrensa mellom Norge og Finland. Fjellet er et knekkpunkt på riksgrensa (Riksrøys 349), og er også startpunkt for grensene mellom kommunene Sør-Varanger og Nesseby i Norge, og mellom Enare og Utsjok i Finland. Golmmešoaivi ligger like vest for innsjøen Fiskevatn (Golmmešjávri). Fjellet har en høyde på 378 meter over havet.


== Referanser ==
My Salinger Year

My Salinger Year er en dramafilm fra 2020 regissert av Philippe Falardeau. Filmen er basert på memoirene til freelance-journalisten Joanna Rakoff. Margaret Qualley, Sigourney Weaver, Douglas Booth, Seána Kerslake, Colm Feore og Brían F. O'Byrne har hovedrollene. Filmen hadde premiere på filmfestivalen i Berlin 20. februar 2020, og den fikk generelt god kritikk, spesielt for skuespillet.


== Handling ==
Filmen utspiller seg i New York på slutten av 1990-årene, hvor den unge forfatterspiren Joanna Rakoff (Margaret Qualley) får en prestisjefull jobb på forlaget til J.D. Salinger. Hennes eksentriske og gammeldagse sjef Margaret (Sigourney Weaver) gir henne det utakknemlige arbeidet med å lese Salingers fanbrev, og Joanna sliter med å få sin egen stemme hørt i forlaget.


== Medvirkende ==
Margaret Qualley som Joanna
Sigourney Weaver som Margaret
Douglas Booth som Don
Colm Feore som Daniel
Seána Kerslake som Jenny
Brían F. O'Byrne som Hugh
Xiao Sun som Lisa
Théodore Pellerin som gutten fra Winston-Salem
Yanic Truesdale som Max
Hamza Haq som Karl
Leni Parker som Pam


== Referanser ==


== Eksterne lenker ==
(en) My Salinger Year på Internet Movie Database 
(da) My Salinger Year i Danmark Nationale Filminstitut 
(fr) My Salinger Year på Allociné 
(en) My Salinger Year på Rotten Tomatoes 
(en) My Salinger Year på Metacritic
Ghostbusters: Afterlife

Ghostbusters: Afterlife er en  amerikansk fantasy-komedie regissert av Jason Reitman, som også skrev manuset med Gil Kenan. Hovedrollene blir spilt av Mckenna Grace, Finn Wolfhard, Carrie Coon og Paul Rudd, samt Bill Murray, Sigourney Weaver, Dan Aykroyd, Ernie Hudson og Annie Potts, som gjentar rollene sine fra originalfilmene. Filmen er en oppfølger til Ghostbusters – Spøkelsesligaen (1984) og Ghostbusters II (1989), og det blir den fjerde totalt i Ghostbusters-serien. Afterlife følger en familie som flytter hjem til en småby, hvor de begynner å lære mer om hvem de er og byens hemmeligheter. Filmen har ingen tilknytning til Ghostbusters (2016).
Ghostbusters: Afterlife startet produksjonen 12. juli 2019, og etter planen skulle den bli utgitt i USA 10. juli 2020 av Sony Pictures. 31. mars 2020 kunngjorde Sony at filmen ble utsatt på grunn av koronaviruspandemien. Den hadde premiere i november 2021.


== Handling ==
Etter å ha blitt kastet ut fra hjemmet sitt, blir en alenemor og hennes to barn tvunget til å flytte til et forfallet våningshus i Summerville, Oklahoma, som ble etterlatt til dem av barnas nå avdøde bestefar. Men en rekke uforklarlige jordskjelv forekommer, og merkelige hendelser skjer i en gammel gruve som en gang tilhørte en påstått okkultist Ivo Shandor. 
Barna oppdager etter hvert bestefarens historie sammen med de originale Ghostbusters, som siden den gang i stor grad har blitt glemt av verden utenfor deres nærmeste tilhengere. Når flere nye overnaturlige fenomener oppstår og truer hele New York City, må barna sammen med familien og vennene deres bruke Ghostbuster sitt gamle utstyr for å redde byen.


== Medvirkende ==
Finn Wolfhard – Trevor
Carrie Coon – Callie
Mckenna Grace – Phoebe
Paul Rudd – Mr. Grooberson
Sigourney Weaver – Dana Barrett
Dan Aykroyd – Dr. Raymond Stantz
Annie Potts – Janine Melnitz
Ernie Hudson – Dr. Winston Zeddmore
Bill Murray – Dr. Peter Venkman


== Referanser ==


== Eksterne lenker ==
(en) Ghostbusters: Afterlife på Internet Movie Database 
(no) Ghostbusters: Afterlife hos Filmfront 
(sv) Ghostbusters: Afterlife i Svensk Filmdatabas 
(da) Ghostbusters: Afterlife i Danmark Nationale Filminstitut 
(fr) Ghostbusters: Afterlife på Allociné 
(nl) Ghostbusters: Afterlife på MovieMeter 
(en) Ghostbusters: Afterlife på AllMovie 
(en) Ghostbusters: Afterlife på Rotten Tomatoes 
(en) Ghostbusters: Afterlife på Metacritic 
(en) Ghostbusters: Afterlife på Box Office Mojo
Ring min agent!

Ring min agent! (originaltittel Dix pour cent) er en fransk TV-serie som begynte i 2015. Serien har blitt sendt i fire sesonger og er tilgjengelig i Norge gjennom strømmetjenesten Netflix.
Handlingen dreier seg om et skuespillerbyrå i Paris, dets ansatte og deres klienter.


== Medvirkende ==
Camille Cottin – Andréa Martel
Liliane Rovère – Arlette Azémar
Thibault de Montalembert – Mathias Barneville
Grégory Montel – Gabriel Sarda
Stéfi Celma – Sofia Leprince
Fanny Sidney – Camille Valentini
Nicolas Maury – Hervé André-Jezak
Laure Calamy – Noémie Leclerc


=== Gjesteskuespillere ===
I hver episode tar en eller flere kjente skuespillere rollen som en litt vrien versjon av seg selv. Episoden kretser da til en viss grad rundt dem og forholdet til deres agent.Sesong 1 (2015)Episode 1: Cécile de FranceEpisode 2: Line Renaud og Françoise FabianEpisode 3: Nathalie Baye, Laura Smet, Gilles Lellouche og Zinedine SoualemEpisode 4: Audrey FleurotEpisode 5: Julie Gayet, Joeystarr og Zinedine SoualemEpisode 6: François Berléand
Sesong 2 (2017)Episode 1: Michel Drucker, Virginie Efira, Ramzy BediaEpisode 2: Fabrice Luchini og Christophe LambertEpisode 3: Julien Doré, Norman Thavaud og Aymeline ValadeEpisode 4: Isabelle Adjani og Julien DoréEpisode 5: Guy MarchandEpisode 6: Juliette Binoche
Sesong 3 (2018)Episode 1: Jean DujardinEpisode 2: Monica BellucciEpisode 3: Gérard Lanvin og Guy MarchandEpisode 4: Isabelle HuppertEpisode 5: Béatrice DalleEpisode 6: Jean Dujardin, Monica Bellucci, Gérard Lanvin, Audrey Fleurot, Claude Lelouch, JoeyStarr, Françoise Fabian og Line Renaud.
Sesong 4 (2020)Episode 1: Charlotte GainsbourgEpisode 2: Franck DuboscEpisode 3: José GarciaEpisode 4: Sandrine KiberlainEpisode 5: Sigourney WeaverEpisode 6: Jean Reno


== Referanser ==


== Eksterne lenker ==
(en) Ring min agent! på Internet Movie Database 
(en) Ring min agent! på Rotten Tomatoes
Allodessus

Allodessus er en slekt av biller som tilhører familiegruppen vannkalver.


== Utseende ==
Små til middelsstore, avlange, brunlige vannkalver.


== Levevis ==


== Utbredelse ==
Slekten har en vid utbredelse rundt og i Stillehavet, fra Japan og Java i vest til Påskeøya i øst og New Zealand i sør.


== Systematisk inndeling ==

Ordenen biller, Coleoptera
Underordenen Adephaga
Overfamilien Caraboidea
Familien vannkalver, Dytiscidae Leach, 1815
Underfamilien småvannkalver,  Hydroporinae Aubé, 1836
Stammen Bidessini Sharp, 1882
Slekten  Allodessus Guignot, 1953
Allodessus bistrigatus (Clark, 1862)
Allodessus megacephalus (Gschwendtner, 1931)
Allodessus oliveri (Ordish, 1966)
Allodessus skottsbergi (Zimmermann, 1924)
Allodessus thienemanni (Csiki, 1938)


== Eksterne lenker ==
Atlas of Living Australia - Allodessus [1]
Allodessus på GBIF [2]
(en) Allodessus i Encyclopedia of Life 
(en) Allodessus i Global Biodiversity Information Facility 
(en) Allodessus hos ITIS 
(en) Allodessus hos NCBI 
(en) Kategori:Allodessus – bilder, video eller lyd på Wikimedia Commons 
Allodessus – detaljert informasjon på Wikispecies
Garo (språk)

Garo, eller mande, er et tibetoburmansk språk som hovedsakelig tales av garofolket i delstaten Meghalaya i India og tilgrensende deler av i Bangladesh. Ifølge Indias folketelling ble språket talt av  1.145.323 personer som morsmål i 2011. Garo betraktes like fullt som truet idet størstedelen av brukerne i utstrakt grad kommuniserer på  bengali og engelsk; særlig i Bangladesh studerer barn på bengali selv om de lærer seg garo hjemme..
Språket kan skrives med bengalialfabetet og det latinske alfabet.


== Fonologi ==


=== Konsonanter ===
Kilde:


=== Vokaler ===
Kilde:


== Referanser ==
Tredje gongen og andre fortelingar

Tredje gongen og andre fortelingar er ei samling med noveller og fortellinger av Olav Duun. Boka inneholder 26 tekster som var publisert i blad og aviser mellom 1897 og 1939, men tidligere ikke utgitt i bokform. Boka utkom i 1976 som fjerde bind av Soger og forteljingar i forbindelse med 100-årsjubileet for Duuns fødsel.De tre øvrige bindene i  Soger og forteljingar inneholdt Duuns fire utgitte novellesamlinger. Bøkene er illustrert med tresnitt av Hans Gerhard Sørensen. Utgaven i 1976 het Tredje gongen og andre forteljingar. Da boka utkom på ny i Duuns Skrifter i samling i 1997 var tittelen endret til Tredje gongen og andre fortelingar – uten j.


== Innhold ==
Den første av tekstene er «På heden» fra 1897. Den er skrevet på dansk-norsk, i en periode før Duun fant fram til sin egen stil og forfatterstemme.Tekstene har vært publisert i aviser, julehefter, tidsskrift, årbøker og antologier. Hovedtyngden av tekster er ni fortellinger fra perioden 1911-1916, og 11 fortellinger fra perioden 1931-1939. Disse novellene er skrevet/utgitt etter at Duun ga ut novellesamlinger i 1911 og 1930, og dette kan være noe av forklaringen på at de aldri ble utgitt i bokform.Novella «Tredje gongen» (1932) oppfattes som en forstudie til Mennesket og maktene (1938). Flere av novellene kan sees som forstudier til romaner.


== Referanser ==
Dan Stevens

Daniel Jonathan Stevens (født 10. oktober 1982 i London) er en engelsk skuespiller. Han ble kjent for rollen som Matthew Crawley i periodeserien Downton Abbey (2010–12) og har senere spilt i filmene The Guest (2014), Night at the Museum: Secret of the Tomb (2014), Skjønnheten og udyret (2017), Marshall (2017), The Man Who Invented Christmas (2017) og Eurovision Song Contest: The Story of Fire Saga (2020). Fra 2017 til 2019 hadde han hovedrollen som David Haller i den kritikerroste TV-serien Legion.


== Filmografi (utvalg) ==
2010–2012 – Downton Abbey (TV-serie)
2012 – Vamps
2013 – The Fifth Estate
2014 – A Walk Among the Tombstones
2014 – Night at the Museum: Secret of the Tomb
2017 – Skjønnheten og udyret
2017–2019 – Legion (TV-serie)
2019 – Lucy in the Sky


== Referanser ==


== Eksterne lenker ==
(en) Dan Stevens – kategori av bilder, video eller lyd på Commons 
(en) Dan Stevens på Internet Movie Database 
(sv) Dan Stevens i Svensk Filmdatabas 
(da) Dan Stevens på Filmdatabasen 
(da) Dan Stevens på Scope 
(fr) Dan Stevens på Allociné 
(en) Dan Stevens på AllMovie 
(en) Dan Stevens hos Rotten Tomatoes 
(en) Dan Stevens hos TV Guide 
(en) Dan Stevens hos The Movie Database 
(en) Dan Stevens hos Internet Broadway Database 
(en) Dan Stevens på Twitter 
(en) Dan Stevens på Instagram
Hydrodessus

Hydrodessus er en slekt av biller som tilhører familiegruppen vannkalver.


== Utseende ==
Små til middelsstore, avlange, brunlige vannkalver.


== Levevis ==
I alle fall noen arter finne si bekker og små elver i skog. De flyr godt og kommer av og til til lys om natten.


== Utbredelse ==
Slekten er utbredt i den neotropiske økosonen, mest i det nordlige Sør-Amerika, men et par arter forekommer så langt sør som Paraguay.


== Systematisk inndeling ==

Ordenen biller, Coleoptera
Underordenen Adephaga
Overfamilien Caraboidea
Familien vannkalver, Dytiscidae Leach, 1815
Underfamilien småvannkalver,  Hydroporinae Aubé, 1836
Stammen Bidessini Sharp, 1882
Slekten  Hydrodessus J. Balfour-Browne, 1953
Hydrodessus amazonensis Spangler, 1966
Hydrodessus angularis Young, 1970
Hydrodessus aschnakiranae Makhan, 2015
Hydrodessus biguttatus (Guignot, 1957)
Hydrodessus bimaculatus Miller, 2016
Hydrodessus brasiliensis (Guignot, 1957)
Hydrodessus brevis Miller, 2016
Hydrodessus concolorans Miller, 2016
Hydrodessus continuus Miller, 2016
Hydrodessus disjunctus Miller, 2016
Hydrodessus ducke Benetti, Michat & Hamada, 2020
Hydrodessus fasciatus Miller, 2016
Hydrodessus fragrans Spangler, 1985
Hydrodessus imparilis Miller, 2016
Hydrodessus jethoeae Makhan, 1994
Hydrodessus keithi Miller, 2016
Hydrodessus kurti Miller, 2016
Hydrodessus kylei Miller, 2016
Hydrodessus laetus Miller, 2016
Hydrodessus latotibialis Miller, 2016
Hydrodessus lohezi Makhan, 2015
Hydrodessus maculatus Miller, 2016
Hydrodessus morsus Miller, 2016
Hydrodessus nanayensis Spangler, 1966
Hydrodessus octospilus (Guignot, 1957)
Hydrodessus palus Miller, 2016
Hydrodessus peloteretes Spangler, 1985
Hydrodessus pereirai (Guignot, 1957)
Hydrodessus phyllisae Spangler, 1985
Hydrodessus rattanae Makhan, 1994
Hydrodessus robinae Spangler, 1985
Hydrodessus siolii J.Balfour-Browne, 1953
Hydrodessus soekhnandanae Makhan, 1994
Hydrodessus spanus Spangler, 1985
Hydrodessus surinamensis Young, 1970
Hydrodessus tenuatus Miller, 2016


== Referanser ==


== Eksterne lenker ==
Allodessus på GBIF [2]
(en) Hydrodessus i Encyclopedia of Life 
(en) Hydrodessus i Global Biodiversity Information Facility 
(en) Hydrodessus hos ITIS 
(en) Hydrodessus hos NCBI 
Hydrodessus – detaljert informasjon på Wikispecies
Med kaldt blod (film)

Med kaldt blod (originaltittel In Cold Blood) er en amerikansk kriminalfilm fra 1967, basert på Truman Capotes roman Med kaldt blod. Filmen er regissert av Richard Brooks, med Robert Blake og Scott Wilson i hovedrollene som drapsmennene Perry og Dick.
Filmen fikk god kritikk og har blitt anerkjent som et tidlig eksempel på nyrealismen i Hollywood.Den ble nominert til fire Oscar-priser for beste regi, beste filmatisering, beste foto og beste originalmusikk. Det amerikanske filminstituttet (AFI) har kåret Med kaldt blod til tidenes 8. beste rettsdrama fra USA. Filmen ble innlemmet i National Film Registry i 2008, et utvalg av filmer til bevaring i det amerikanske nasjonalbiblioteket Library of Congress.


== Handling ==
Fortalt gjennom tilbakeblikk møtes tidligere fanger Perry Smith og "Dick" Hickock på landsbygda i Kansas i løpet av høsten 1959. Sammen legger de en plan for å begå innbrudd på gården til den velstående Clutter-familien, ettersom deres patriark Herbert Clutter angivelig skal sitte på store mengder kontanter ved gården. Tyvene bryter seg inn midt på natten, men finner aldri noen penger. For ikke å etterlate noen vitner, dreper de først Herbert, deretter hans kone, Bonnie, og deres to tenåringer, Nancy, 16 år gammel, og Kenyon, 14 år gammel, med en hagle.
Likene av familen blir oppdaget dagen etter, og lensmann i Finney County og Kansas Bureau of Investigation (KBI) blir umiddelbart varslet - ledet av etterforsker Alvin Dewey. Basert på et tips fra en tidligere kamerat fra fengsel som Hickock kjenner, blir Smith og Hickock snart de viktigste mistenkte for Clutter-drapene. De stikker av til Florida, før de krysser grensen til Mexico. men etter to uker i Mexico, velger de å returnere til USA, og bestemmer seg for å reise til las Vegas. Men rett etter ankomst til Nevada blir Smith og Hickock arrestert.


== Medvirkende ==
Robert Blake som Perry Smith
Scott Wilson som Dick Hickock
John Forsythe som Alvin Dewey
Paul Stewart som Jensen
Gerald S. O'Loughlin som Harold Nye
Jeff Corey som Walter Hickock
John Gallaudet som Roy Church
James Flavin som Clarence Duntz
Charles McGraw som Tex Smith
Sammy Thurman som Flo Smith
Will Geer som aktor
John McLiam som Herbert Clutter


== Referanser ==


== Eksterne lenker ==
(en) Med kaldt blod (film) på Internet Movie Database 
(no) Med kaldt blod (film) hos Filmfront 
(sv) Med kaldt blod (film) i Svensk Filmdatabas 
(da) Med kaldt blod (film) i Danmark Nationale Filminstitut 
(fr) Med kaldt blod (film) på Allociné 
(nl) Med kaldt blod (film) på MovieMeter 
(en) Med kaldt blod (film) på AllMovie 
(en) Med kaldt blod (film) på Turner Classic Movies 
(en) Med kaldt blod (film) på Rotten Tomatoes 
(en) Med kaldt blod (film) på Metacritic
Don Hahn

Don Hahn (født 25. november 1955 i Chicago i Illinois) er en amerikansk filmskaper. Kahn ble tidlig interessert i animasjon og musikk, og i 1976 begynte han å jobbe for Walt Disney Productions. Han er en av de mest suksessrike produsentene innenfor animasjon.
Hahn har vært med i produksjonen av flere kinosuksesser, blant annet Hvem lurte Roger Rabbit?, Løvenes konge og den første animasjonsfilmen som ble nominert til Oscar for beste film, Skjønnheten og udyret.
Filmene hans har samlet inn nesten 2 milliarder dollar på verdensbasis og blitt nominert til flere Oscar-statuetter. Hahn har også skrevet flere bøker om animasjon.


== Filmografi ==


=== Produsent ===
1988 – Hvem lurte Roger Rabbit?
1991 – Skjønnheten og udyret
1994 – Løvenes konge
1996 – Ringeren i Notre Dame
2000 – Keiserens nye stil
2001 – Atlantis: En forsvunnet verden
2003 – Spøkelseshuset
2014 – Maleficent


=== Regi ===
1999 – Fantasia 2000


== Referanser ==


== Eksterne lenker ==
(en) Offisielt nettsted 
(en) Don Hahn – kategori av bilder, video eller lyd på Commons 
(en) Don Hahn på Internet Movie Database 
(sv) Don Hahn i Svensk Filmdatabas 
(da) Don Hahn på Filmdatabasen 
(da) Don Hahn på Scope 
(fr) Don Hahn på Allociné 
(en) Don Hahn på AllMovie 
(en) Don Hahn hos The Movie Database